ખેડૂતોને ખેતીની જમીન આવક ઇન્કમટેક્સના કાયદામાંથી મુક્તિને પાત્ર છે. માટે ખોટા ખેડૂતો બનીને ઇન્કમટેક્સના કાયદાની ખેડૂતો માટેની જોગવાઈનો દુરુપયોગ ન થાય તે માટે પણ બિન ખેડૂત ખેતીની જમીન ન ખરીદી શકે તે કાયદો જરૂરી છે. અમદાવાદ એક બિલ્ડર દેવાંગભાઈ દિનેશબાઈ શાહ દ્વારા સંદતર ખોટું પેઢીનામું ઉભું કરીને ફતાજી ગગાજી પરમારના વારસદાર તરીકે પોતાની અટક છુપાવીને દેવાંગભાઈ દિનેશભાઈ શાહ મહેમદાવાદ તાલુકાના ગોકળપુર ગામના સર્વે નંબર ૯૨માં ખેડૂત તરીકે દાખલ થઇ ગયા હતા. (ખોટા પેઢીનામાંની નકલ પાનાં નંબર-૧ પર સામેલ છે). વારસાઈ એન્ટ્રી મંજુર થાય તે પહેલા ખેડૂત પ્રમાણપત્ર મેળવીને દેવાંગભાઈ દિનેશભાઈ શાહ દ્વારા બાવળા તાલુકામાં તેમજ સાણંદ અને અન્ય જગ્યાઓએ ઓછામાં ઓછો બજાર કિંમતે જાતા ૨૦૦૦ કરોડની મિલકતો ખરીદી લેવામાં આવી હતી. ખોટું પ્રમાણપત્ર મેળવ્યા બાદ ચકાસણીમાં એન્ટ્રી રદ થાય તે પહેલા દેવાંગભાઈ દિનેશભાઈ શાહ ફતાજી ગગાજીની જમીનમાંથી પોતાનો હિસ્સો ઉઠાવી લીધો હતો. આમ કરવાથી ખોટું ખેડૂત પ્રમાણપત્ર પકડાય જ નહીં. દેવાંગભાઈ દિનેશભાઈ શાહે ગુનાહિત કૃત્ય કર્યું છે અને તેના સામે ફોજદારી ગુનો દાખલ કરવા તેમજ મહેસુલી રાહે તેમની જમીનો જપ્ત કરવા કલેક્ટર ખેડા, મામલતદાર મહેમદાવાદ, આરસીડી ખેડા વગેરે સમક્ષ અધિકારીઓએ આદેશ કર્યા હતા જે આદેશો પાના નંબર ૪થી સાતમાં સામેલ છે.